	
INDEKSNI NIZOVI –  OSJEČKO – BARANJSKA ŽUPANIJA

	
Vrsta 
nekretnine
	
2025. GODINA

	
	
2015
	
2016
	
2017

	
2018
	
2019
	
2020
	
2021
	
2022
	
2023
	
2024
	
2025

	
Građevinsko zemljište
	100,00
	265,31
	359,34
	382,85
	387,44
	473,37
	488,29
	535,36
	619,32
	849,94
	992,25

	
Poljoprivredno zemljište
	100,00
	103,00
	107,17
	117,35
	139,70
	165,77
	169,30
	180,05
	189,79
	202,97
	232,96

	
Šumsko zemljište
	100,00
	101,22
	106,10
	157,32
	171,95
	175,28
	194,21
	204,88
	216,46
	220,43
	222,65

	
Stanovi/apartmani
	100,00
	108,85
	108,97
	100
	108,97
	110,71
	122,03
	156,42
	177,92
	221,33
	267,82

	
Stanovi/apartmani najam
	-
	-
	-
	227,00
	247,36
	251,31
	277,00
	355,06
	403,87
	502,41
	607,95

	
Poslovni prostori
	-
	100,00
	298,09
	340,34
	351,14
	362,11
	368,35
	409,18
	448,98
	467,61
	475,93

	
Poslovni prostori zakup
	-
	-
	-
	-
	264,40
	501,57
	713,69
	801,83
	856,56
	865,00
	961,45


Indeksni nizovi kupoprodajnih cijena nekretnina od 2015. do 2025. godine za područje Osječko-baranjske županije  
Sukladno odredbi članka 12. stavka 1. točke 1. Zakona o procjeni vrijednosti nekretnina (NN 78/15), Procjeniteljsko povjerenstvo za procjenu vrijednosti nekretnina na području Osječko-baranjske županije, na svojoj 1. sjednici u 2026. (Zapisnik, KLASA: 364-02/26-01/1;URBROJ: 2158-05-26-5, od 22. siječnja 2026.), prihvatilo je Indeksne nizove kupoprodajnih cijena nekretnina od 2015. do 2025. godine za područje Osječko-baranjske županije.  

OBRAZLOŽENJE
Pravna osnova
Zakon o procjeni vrijednosti nekretnina („Narodne novine“ broj 78/2015) (u daljnjem tekstu: Zakon) u odredbama članka 4. propisuje da su indeksni nizovi (bazni indeksi) nizovi kojima se prate promjene općih vrijednosnih odnosa na tržištu nekretnina na način da se prosječan odnos cijene nekretnine nekog obuhvaćenog razdoblja stavi u odnos s cijenama nekretnina iz baznog razdoblja s indeksnim brojem 100. Pomoću indeksnih nizova provodi se međuvremensko izjednačenje, odnosno postupak preračunavanja razlika u konjunkturi do kojih dolazi zbog promjena općih vrijednosnih odnosa na tržištu nekretnina tijekom vremena.  Pravilnik o metodama procjene vrijednosti nekretnina („Narodne novine“, broj 105/15) (dalje u tekstu: Pravilnik) u članku 7. propisuje da je pomoću indeksnih nizova dozvoljeno međuvremensko izjednačenje kupoprodajnih cijena poredbenih nekretnina koje su ugovorene najviše četiri godine unatrag, u odnosu na dan vrednovanja. Članak 23. Pravilnika definira nužne podatke za procjenu vrijednosti nekretnine koji primarno obuhvaćaju kamatne stope na nekretnine, koeficijente za prilagodbu, indeksne nizove (bazne indekse), koeficijente za preračunavanje i poredbene pokazatelje za izgrađena zemljišta. Sukladno članku 26. Pravilnika, indeksni nizovi (bazni indeksi) izvode se za nekretnine usporedivog položaja i korištenja, a osobito za cijene zemljišta, stanova kao posebnih dijelova nekretnine i obiteljskih kuća. 
Izvori podataka
Temeljem članka 6. Pravilnika, do sada su se za međuvremensko izjednačenje mogli koristiti indeksni nizovi objavljeni na Eurostatu (Hrvatska narodna banka), Državnom zavodu za statistiku, Hrvatskoj gospodarskoj komori, kao i odgovarajući statistički podatci agencija za posredovanje u prometu nekretninama, ukoliko su takvi podaci bili javno dostupni. Od raspoloživih podataka uzimali su se u obzir oni koji su najbolje odražavali opće vrijednosne odnose na lokalnom tržištu nekretnina. Sukladno odredbama članka 12. stavka 1. točke 1. Zakona, te članka 16. stavka 1. točke 3. Zakona, izvođenje i ažuriranje nužnih podataka (u što se ubrajaju indeksni nizovi) je u nadležnosti upravnih tijela i procjeniteljskih povjerenstva. Slijedom navedenog, nadležno upravno tijelo, Upravni odjel za prostorno uređenje, graditeljstvo i imovinsko-pravne poslove, pripremilo je Procjeniteljskom povjerenstvu za tržište nekretnina za područje Osječko-baranjske županije prijedlog Indeksnih nizova kupoprodajnih cijena nekretnina od 2015. do 2025. za područje Osječko-baranjske županije za nekretnine iz članka 26. Pravilnika. Indeksni nizovi izvodili su se na temelju dovoljnog broja podataka prikladnih kupoprodajnih cijena. Korišten je primjer statističke obrade podataka opisan u dokumentu „Metodologija za izradu Plana približnih vrijednosti zemljišta“. Indeksni nizovi kupoprodajnih cijena nekretnina od 2015. do 2025. godine biti će ugrađeni u Izvješće o tržištu nekretnina za područje Osječko-baranjske županije za 2025., koje će se objaviti najkasnije do 31. ožujka 2026. godine na mrežnim stranicama Osječko-baranjske županije.
Obuhvat
Indeksni nizovi kupoprodajnih cijena nekretnina od 2015. do 2025. godine za područje Osječko-baranjske županije obuhvaćaju podatke cjelokupnog područja Osječko-baranjske županije (nedostaju podatci za Grad Osijek, koji kao „veliki grad“ zasebno vodi svoju Zbirku kupoprodajnih cijena). Iskazani indeks obuhvaća sve raspoložive podatke o transakcijama zemljišta (građevinskog, poljoprivrednog, šumskog zemljišta), stanova/apartmana, najam stanova/apartmana za 2025. i kupoprodaju i zakup poslovnih prostora na području Osječko-baranjske županije, koje je putem aplikacije eNekretnine dostavila Porezna uprava.. 





 
